Laimdota Straujuma

**Laimdota Straujuma** (dzimusi **Laimdota Lustika**  Mežvidu pagastā) ir Latvijas ekonomiste, bijusī ierēdne un politiķe. Pārstāv partiju "Vienotība". Bijusi Latvijas Ministru prezidente (2014—2016), zemkopības ministre (2011—2014), kā arī valsts sekretāre dažādās ministrijās. Pirmā sieviete Latvijas valdības vadītāja amatā un vienīgā līdz 2023. gada 15. septembrim, kad par Ministru prezidenti ievēlēja Eviku Siliņu.

## Dzīvesgājums
Dzimusi 1951. gadā Mežvidu pagastā skolotāju Viktora un Staņislavas Lustiku ģimenē. Mācījās Pilskalna septiņgadīgajā skolā netālu no Baltinavas, kur viņas tēvs bija matemātikas skolotājs un direktors, 1968. gadā pabeidza Tilžas vidusskolu. No 1968. līdz 1973. gadam studēja Latvijas Universitātes Fizikas un matemātikas fakultātē. 
No 1973. gada augusta līdz 1988. gada martam strādāja par zinātnisko līdzstrādnieci Latvijas Zinātņu akadēmijas Agrārās ekonomikas nodaļā. 
1987. gadā turpināja studijas Latvijas Zinātņu akadēmijas Ekonomikas institūta aspirantūrā lauksaimniecības ekonomikas specialitātē. 

Latvijas neatkarības atjaunošanas periodā līdz 1991. gada aprīlim vadīja Valsts Plāna Plānošanas ZPI Lauksaimniecības modelēšanas sektoru.
No 1991. gada marta līdz 1993. gada septembrim bija vadošā pētniece uzņēmumā "Latvijas datu centrs". 1992. gadā ieguva ekonomikas doktora zinātnisko grādu (*Dr. oec.*), disertāciju aizstāvēja par tēmu "Latvijas uzņēmumu ražošanas resursu izmantošanas novērtēšana". No 1993. gada septembra līdz 1997. gada jūlijam bija Latvijas lauksaimniecības konsultāciju centra nodaļas vadītāja un direktora vietniece. Pēc tam līdz 1998. gada janvārim bija valdes priekšsēdētāja vietniece un direktora vietniece Latvijas lauksaimniecības konsultāciju un izglītības atbalsta centrā, kad kļuva par centra valsts priekšsēdētāju un direktori (amatā līdz 1999. gada novembrim). No 2002. gada jūlija līdz 2007. gada jūlijam bija Latvijas Hipotēku un zemes bankas padomes locekle. No 2010. līdz 2011. gadam bija Latvijas Zinātnes padomes locekle.

## Politiskā darbība
thumbnail|left|upright=1.0|Laimdota Straujuma Saeimas sēdē 2016. gada 21. janvārī
1998. gadā piedalījās Tautas partijas dibināšanā. No 1999. gada novembra līdz 2000. gada oktobrim L. Straujuma bija Zemkopības ministrijas valsts sekretāra vietniece, pēc tam līdz 2006. gada decembrim ieņēma Zemkopības ministrijas valsts sekretāres amatu. No 2007. gada janvāra līdz 2010. gada decembrim viņa bija Reģionālās attīstības un pašvaldību lietu ministrijas valsts sekretāre, pēc tam (2011. gada janvāris—oktobris) Vides aizsardzības un reģionālās attīstības ministrijas valsts sekretāres vietniece.

 L. Straujuma kļuva par "Vienotības" virzītu bezpartijisku zemkopības ministri Valda Dombrovska valdībā. Viņa kļuva par pirmo sievieti zemkopības ministres amatā.

, kad partija viņu virzīja Ministru prezidentes amatam, iestājās partijā "Vienotība". Nākamajā dienā Valsts prezidents Andris Bērziņš L. Straujumu izvirzīja Ministru prezidenta amatam. Amatā apstiprināta .

L. Straujuma bija "Vienotības" kandidāte Ministru prezidentes amatam arī 12. Saeimas vēlēšanās un uzņēmās valdības izveidošanu pēc vēlēšanām. Otrā viņas vadītā valdība tika apstiprināta .

2015. gada 7. decembrī Laimdota Straujuma paziņoja par atkāpšanos no Ministru prezidentes amata. Līdz 12. Saeimas pilnvaru beigām viņa turpināja darboties parlamentā, taču turpmāk vēlēšanās vairs nav kandidējusi.

## Apbalvojumi un pagodinājumi
* Britu Lauksaimniecības konsultantu institūta Goda biedre (1997)
* Latvijas Ārlietu ministrijas Atzinības raksts (2003)
* Latvijas Lauksaimniecības un meža zinātņu akadēmijas īstenā locekle (2006)
* Latvijas Zemkopības ministrijas medaļa "Par centību" (2006)
* Atzinības krusts, otrā šķira (2008)

## Atsauces

## Ārējās saites

* CV Ministru kabineta mājaslapā
* Vecmāmiņa: "Negribēju kļūt par ministri!"